
JUZUU 16 


AL-KAHF (18) 


OALA ALAM 


75. Akasema: “Je! Sikukwambia kuwa: Hakika 
wewe huwezi kuvumilia kuwa pamoja nami?” 

76. (Musa akasema): “Nikikuuliza juu ya 
chochote baada ya haya, basi usinifanye sahibu yako 
tenaj maana umekwishapata kwangu udhuru.” 



77. Basi wakaendelea kwenda. Hata 

walipowafikia watu wa mji (mmoja hivi), 

waliwaomba wenyeji wake chakula, lakini walikataa 
kuwakaribisha. Wakakuta huko ukuta unataka 
kuanguka. (Na' yule mtu) akausimamisha. (Musa) 
akasema: "Kama ungetaka, bila shaka ungeichukulia 
(kazi hii) ujira (ukatufaa kwa kununulia chakula 
ilivyokuwa wao wamekataa kutukaribisha).” 

78. (Yule mtu) akasema: “Huku ndiko 

kufarikiana baina ya mimi na wewe. Hivi sasa 
nitakwambia hakika ya yale ambayo hukuweza 
kuyavumilia.” 

79. “Ama^ile jahazi, ilikuwa ya masikini 
wafanyao kazi baharini, na nilitaka kuiharibu 
(kusudi) kwani mbele yao kulikuwa na mfalme 
anayekamata kila jahazi (nzuri) kwa jeuri.” 

80. “Na ama yule kijana, wazazi wake 
walikuwa Waislamu kamili, tukahofia kwamba asije 
akawapelekea (wazee wake hao) katika uasi na 
ukafiri.” 

81. “Basi tulitaka Mola wao Awabadilishie 
mtoto aliye bora kuliko yeye kwa kutakasika, na 
aliye karibu zaidi kwa huruma.” 

82. “Na ama ukuta, ulikuwa wa watoto wawili 
mayatima mjini mule, na chini yake kulikuwa na 
khazina yao, na baba yao alikuwa mwema, kwa 
hivyo, Mola wako alitaka wafikie baleghe yao na 
wajitolee khazina yao. Hiyo ni rehema inayotoka 
kwa Mola wako. Nami sikuyafanya haya kwa amri 
yangu. Hiyo ndiyo hakika ya yale ambayo hukuweza 
kuyavumilia.” 

73 - 82 . Wameendelea na uwongo wao ule wa kusema kuwa safari ya Nabii Musa ni ndoio, na kuwa yote 
yaliyotokea yalikuwa ndoto. Na wakaiipindula kiia neno humo kwa kusema kuwa, kindoto, muradi wa neno hilo 
ni hivi na hivi na hivi. Na yote takriba ni baina ya dini ya Kiyahudi, Kinasara na Kiislamu, katika utawala na 
ufuwasi na kama haya. Na farumu nyingi kabisa nyingine wametia. Basi wote huo ni ukaflri wa kupindua maneno 
ya Mwenyezi Mungu. Basi bado mpaka leo watapatikana Waislamu watakaodanganyika kwa kudanganywa na 
hawa waliopotoka, na wakawatakia na Waisiamu nao kupotoka? Inshallah basi, hawatawapata tena. Wanaziflchua 
wenyewe kunga zao; basi zimeflchuka. Na Mambo ya Nyumba Kunga; Aibu Kuyaeieza. Wao wameyaeleza! 
Mambo ya nyumba kunga, Mak’uti ya kuungaunga. Imedhihiri basi kuwa hayo ni makuti tu ya kuungaunga. 

JUZUU 16 


AL-KAHF (18) 


OALA ALAM 


83. Na wanakuuliza khabari za Dhul-Karnain. 
Waambie; “Nitakusomeeni baadhi ya hadithi yake.” 

84. Sisi Tulimmakinisha (tulimtia nguvu) katika 
ardhi, na Tukampa njia za kupatia kila kitu 












85. Basi akaifuata njia. 

86. Mpaka alipofika machweo ya jua (nchi za 
magharibi) aliliona linatua katika chemchem (ziwa) 
yenye matope mengi. Na pale akawakuta watu. 
Tukasema “Ewe Dhul-Karnain! Waadhibu au 
wafanyie wema.” 

87. Akasema: f ‘Ama anayedhulumu basi 

tutamuadhibu; kisha atarudishwa kwa Mola wake, 
naye atamuadhibu adhabu mbaya kabisa.” 

88. “Na yule mwenye kuamini na kufanya 

vitendo vizuri, atapata ujira mwema, nasi 

tutamwambia (tutamfanyia) Iililo jepesi katika amri 
yetu.” 

89. Kisha akaifuata njia. 

90. Hata alipofika matokeo ya jua (mashariki), 
aliliona linawatokea watu tusiowawekea pazia ya 
kuwakinga nalo 

91. Ni kama hivyo basi. Na tulikuwa tunazijua 
vizuri habari zote zilizokuwa pamoja naye. 

92. Kisha akaifuata njia. 

93. Hata alipofika katikati ya milima miwili, 

alikuta nyuma yake (milima hiyo) watu ambao 
waliweza kwa shida kufahamu neno 
(wanaloambiwa). 

94. Wakasema: “Ewe Dhul-Karnain! Hakika 
Yaajuju na Maajuju wanafanya uharibifu katika 
ardhi. Basi je, tukupe ujira ili utie baina yetu na 
baina yao kizuizi?” 

95. Akasema: “Yale ambayo Mola wangu 
amenimakinishia (amenipa) ni bora (kuliko ujira 
wenu. Nitakufanyieni bure); Lakini nisaidieni kwa 
nguvu (zenu wafanyaji kazi). Nitaweka baina yenu 
na baina yao kizuizi chenye imara ** 


r 4" "7 

<$f 1 Wi. U» i Uy ti 

ci»j ijs I dl # 


83. Wenginc wanascma huyu Dhul-Karnain ndiye Darius — Mfalme mkubwa wa Mafursi (Maajemi). 

84. Mradi wa kila kiiu ni kuwa Mwenyezi Mungu Afimpa kila lililohitajia katika kukamilisha nguvu za 
ufalmc wakc. 

86. Bahari hiyo ni hii inayoitwa Biack Sea (Bahari Nyeusi) iliyoko Asia Minor. 

90. Inaambiwa kuwa ni nchi ya Mabulushi. Na waiikuwa wakati huo wakazi wa majangwani, hawakai katika 
majumba. 

94. Hizi ni kabila mbili katika kabila za watu wa Asia ya katikati. 

JUZUU 16 


AL-KAJ-IF (18) 


QALA ALAM 


96. “Nileteeni vipande vya chuma.” Hata 
alipoijaza (kwa hicho chuma) nafasi iliyo katikati ya 
milima miwili, alisema: “Pulizeni (Moto),” mpaka 
alipokifanya (kile chuma) kuwa (kama) moto, 
alisema: “Nileteeni shaba iliyoyayuka niimwage juu 
yake (hicho chuma).” 

97. Basi (Yaajuju na Maajuju) hawakuweza 
kuukwea wala hawakuweza kuutoboa. 

98. Akasema: “Hii ni rehema itokayo kwa 
Mola wangu (AlhamduliUah). Na itakapofika ahadi 
ya Mola wangu (ya kufika Kiama), atauvunjavunja. 
Na ahadi ya Mola wangu ni kweli tu.” 

99. Na Tutawaacha baadhi yao (wale wabaya) 
siku hiyo wakisonganasongana (Motoni). Na 
litapulizwa baragumu. Hapo tutawakusanya wote 
pamoja 

100. Na tutaidhihirisha Jahanamu siku hiyo 
mbele ya makafiri jahara hivyo, (kila mtu aione) 

101. (Makafiri) Ambao (kama) kwamba macho 
yao yalikuwa katika pazia yasijali mauidha Yangu, 
na walikuwa hawawezi kusikia (wanayoambiwa). 



102. Je! wale waliokufuru wanadhani ya Jcwamba 
kule kuwafanya waja Wangu kuwa walinzi 
(wao)badala Yangu (kutawafaa kitu kufanya hivyo?) 
Hakika Sisi tumeiandaa Jahanamu iwe ndipo 
mahala pa kuteremkia makafiri. 

103. Sema: Je! Tukujulisheni wenye hasara 
katika vitendo (vyao)? 

104. Hao ambao bidii yao(hapa duniani)imepotea 
bure katika maisha ya dunia, nao wanafikiri kwamba 
wanafanya amali njema! 

105. Hao ni wale waliozikataa (waliozikanusha) 
Ishara za Mola wao na (wakakataa) kukutana naye. 
Kwa hivyo vitendo vyao vimeruka pa tupu, wala 
hatutawasimamishia mizani siku ya Kiama. 

106. Hivyo Jahannamu ni malipo yao kwa 
sababu walikufuru na kuzifanyia mzaha aya Zangu 
na Mitume Yangu. 







98. Dhul-Karnain alineemeshwa kwa ufalme na mali na nguvu kubwa, na juu ya hayo hakutakabari bali 
akawa anamkumbuka Mwenyezi Mungu. Basi inataka na sisi Waislamu tufuate mwendo huu. 

102. Hapa wanaonywa hao wanaowaabudu na kuwaomba viumbe badala ya Mwenyezi Mungu. . 

Hii Aya makadiyani waliyoifanya kuwa ni 103 wameidai kusema kuwa imewateremkia wafuasi wa Nabii Isa, 
kwa hivyo maneno yote yaliyotangulia yanakhusiana na watu wa Magharibi. Majambazi kweli kweli. Wanajua 
kuwa Aya hii imewateremkia washirikina wote, khususa wale waliokuwa karibu na Mtume. Nao ni Waarabu. 

JUZUU 16 


AL-KAHF (18) 


QALA ALAM 


107 . Kwa yakini walioamini na kufanya vitendo fem j 'A 

vizuri makazi yao yatakuwa hizo Pepo za Firdaws ' 1 " " " '*■" 

108. Watakaa milele humoj hawatataka 
kuondoka. 


109. Sema: “Hata bahari ingalikuwa ndio wino 
kwa (kuyaandika) maneno ya Mola wangu, basi 
bahari ingalikwisha kabla ya kwisha maneno ya Mola 
wangu, hata kama Tungalileta (bahari) kama hiyo 
kuongezea.” 



110. Wambie: “Bila shaka mimi ni binadamu 
kama nyinyi (isipokuwa nimeletewa Wahyi tu, ndio 
tafauti yangu). Ninaletewa Wahyi ya kwamba 
Mungu wenu ni Mungu Mmoja tu. Anayependa 
kukutana na (jaza ya) Moia wake naafanye vitendo 
vizuri wala asimshirikishe yoyote katika ibada ya 
Mola wake.” 

1 1 0. Na kaiika hii Aya waliyoifanya kuwa ni ya 111 wanadai kuwa Mtume “anaamrishwa awaambie 
Wakristo . . .” Liko wapi hilo tamko la kuonyesha kuwa awaambie Wakristo. Kwa ajili ya kutaka kujaza ile 
furumu yao waliyoijaza humu katika mapotezo yao ya Aya hii, ndiyo wanasema kuwa Aya hii imewakusudia 
Wakristo. 

Wala Mtume hakusema: “mashambuiio ya kiroho ya Dajjal ”. Uwongo kabisa; hakusema Mtume neno hilo ya 
kiroho. Wala Mtume hakusema kuwa DajjaJi ni taifa. Wanajua kwa yakini kuwa Mtume amemtaja Dajjali kuwa ni 
mtu mmoja atakayekuja mwisho wa ulimwengu kuwapoteza Waislamu. Na atakuja mmoja. Na baada ya myaka aje 
mwingine, na baadaye mwingine, mpaka waftke katika idadi ya thalathini na kitu. Na akasema kuwa watapotezeka 
baadhi ya Waislamu kwa watu hao. Si taifaj uwongo kabisa maneno yao. Labda wanaona kuwa baadhi ya watu 
hao wamekwishakuja na wamewapoteza waliowapoteza — na watu wao wanaendelea kupoteza — ndiyo maana 
wakapoteza muradi wa tamko la Dajjali. 

Hadithi ya kuwa Dijjali ni watu waovu watakaokuja — mmoja baada ya mmoja, wakati baada ya wakati — 
wameitaja Maimamu hawa : — (a) Imamu A 1 Bukhary zaidi kuliko mara 22; (b) Imamu Muslim zaidi kuliko mara 
(36; (c) Imamu Abu Daud zaidi kuliko mara 1 1 ; (d) Imamu An Nasai zaidi kuliko mara 3; (e) Imamu Attirmidhy 
zaidi kuliko mara 12; (f) Imamu Ibn Majah zaidi kuliko mara 9; (g) Imamu Malik bin Anas zaidi kuliko mara 2; 
(h) Imarnu Ahmad bin Hartbal zaidi kuliko mara 200; (i) Imamu Attabrany zaidi kuliko mara 26; (j) Imamu 
Addarimy zaidi kuliko mara 1. 

Hebu wao nawamtaje Imamu mmoja tu aliyesema kuwa Dajjali ni taifa, kama Yaajuji na Maajuju. Watasutika 
maisha yao, kusutwa baada ya kusutwa. 

JUZUU 16 


QALA ALAM 

Ina Aya 98 SURAT MARYAM 

(Imeleremka Makka) 


Ina Makara 6 


Kwa jina la Mwenyezi Mungu Mwenye kuneemesha 
neema kubwa kubwa na Mwenye kuneemesha 
neema ndogo ndogo. 

I. Kaf Ha Ya Ayn Sad . 



2. (Huu ni) Ukumbusho wa rehema ya Mola 
wako (kumrehemu) mja Wake Zakaria. 

3. Alipomlingania (alipomuomba) Mola wake 
kwa mlingano wa siri. 

4. Akasema: “Mola wangu. Bila shaka mifupa 
yangu imekuwa dhaifu na kichwa kinawaka 
(kinang’ara) kwa mvi, wala sikuwa mwenye bahati 
mbaya, (mwenye kukhasirika) Mola wangu, kwa 
kukuomba wewe.” 




5. ff Na hakika mimi nawahofia jamaa zangu 
baada yangu (kuharibu dini)..Na mke wangu ni tasa. 
Basi nipe mrithi (anijie) kutoka kwako ” 





6. ff Atakayenirithi (iiimu yangu na uwongozi 
wangu) na kuwarithi (wazee wake wengine) kizazi 
cha Yaakubu. Na umfanye, Mola wangu, mwenye 
kukuridhisha.” 



7. (Akaambiwa) ff Ewe Zakaria! Tunakupa 
habari njema ya (kuwa utazaa) mtoto, jina lake ni 
Yahya: Hatujafanya kabla yake aliye na jina namna 
hilo.” 






8. Akasema: ff Mola wangu! Nitapataje mtoto, 
hali mke wangu ni tasa, na mimi nimekwishafikia 
uzee wa kupita kiasi.” 

1. Tumekwishataja muradi wa harufu kama hizi katika mwanzo wa Suranl Baqarah. 

3-6. Nabii Zakariya anamuomba Mola wake Amruzuku mtoto mwema wa kuja kushika kazi yake 
atakapoondoka yeye. Na hapa pana mafundisho ya kuwa mtu akiomba mtoto inatakiwa aombe mtoto mwema, siyo 
kuomba mtoto mwanamume tu au mwanamke tu, kama wanavyofanya watu wengine; na vile vile tunapoomba 
tuombe kilicho chema. 

JUZUU 16 


MARYAM (19) 


QALA ALAM 


9, Akasema, “Ni kama hivyo.” Amesema 

Mola wako: tc Haya ni sahali Kwangu, Na kwa 
yakini Nilikuumba zamani, nawe hukuwa 

chochote.” 

10. Akasema: “Mola wangu, Nifanyie Ishara 
(ya kujua kuwa sasa mke wangu amekwishashika 
mimba).” Akasema: “Ishara yako ni kuwa hutaweza 
kusema na watu kwa siku tatu, na hali wewe ni 
mzima.” 

1 1 . Basi akawatokea watu kutoka mihirabuni na 
akawaashiria (kwani keshakuwa hawezi kusema) ya 
kwamba: “Mtukuzeni Mungu (salini) asubuhi na 
jioni (kama dasturi).” 

12. “Ewe Yahya! Kishike Kitabu (hiki 
unachopewa) kwa hima kubwa.” Na tulimpa hikima 
angali mtoto 

13. Na(tukamfanya ni)huruma kutoka Kwetu, 
na utakaso, na akawa mtawa. 

14. Na mwema kwa wazazi wake wala hakuwa 
jeuri, asi. 

15. Na amani ilikuwa juu yake siku aliyozaliwa 
na siku aliyokufa na siku atakayofufuliwa hai. 

16. Na mtaje Mariamu Kitabuni (humu). 
Alipojitenga na jamaa zake, (akenda) mahali upande 
wa mashariki (wa msikiti) 

17. Na akaweka pazia kujikinga . nao. 
Tukampelekea Muhuisha Sharia yetu (Jibrili)— 
akajimithilisha kwake (kwa sura ya) binadamu aliye 
kamili. 

18. (Mariamu) akasema: “Hakika mimi 

najikinga kwa (Mwenyezi Mungu) Mwingi wa 
rehema ( Aniepushe )nawe. Ikiwa unamuogopa Mungu 
(basi ondoka nenda zako).” 

19. (Malaika) akasema: “Hakika mimi ni 
Mjumbe wa Mola wako: ili nikupe mwana 
mtakatifu.” 


©'*r && 





r 

'S 


j 



20. Akasema: “Ninawezaje kupata mtoto, hali 
hajanigusa mwanamume (yoyote kwa njia ya halali) 
wala mimi si (mwanamke) mwenye kuzini.” 






16-17. Baada ya kutuhadithia uweza mkubwa Aliompitishia Nabii Zakariya, Mwenyezi Mungu sasa 
Anatuhadithia uweza mkubwa zaidi wa kumzalisha Mariamu bila ya mume na kumsemesha mtoto huyo katika 
uchanga. 

20. Mariamu hakushtuka kwa bishara hii kwa kuona kuwa ni muhali kwa Mwenyezi. Mungu kufanya hilo. 
Alishtuka kwa kuwa ni jambo geni tu. 

JUZUU 16 


MARYAM (19) 


QALA ALAM 


21. (Malaika) akasema: “Ni kama hivyo 

(unavyosema; lakini) Mola wako amesema: ‘Haya 
ni sahali Kwangu, na ili Tumfanye Muujiza kwa 
wanaadamu na rehema itokayo kwetu (ndiyo 
tumefanya hivi);* Na hili ni jambo lililokwisha 
hukumiwa.” 

22. Basi akachukua mimba yake, na akaondoka 
nayo mpaka mahali pa mbali. 

23. Kisha uchungu ukampeleka katika shina ia 
mtende, (akawa anazaa na huku) anasema: “Laiti 
ningekufa kabla ya haya, na ningekuwa 
niliyesahaulika kabisa.” 

24. Mara ikamfikia sauti kutoka chini yake 
(inamwambia) “Usihuzunike. Hakika Mola wako 
amejaalia (Ameweka) kijito cha maji chini yako;” 

25. “Na litikise kwako shina la mtende, 
litakuangushia tende nzuri, zilizo mbivu.” 

26. “Basi ule na unywe na litue jicho (lako) 
(furahi, pumua moyo wako). Na kama ukimuona 
mtu yoyote (akauuliza habari ya mtoto huyu), sema: 
‘ Hakika mimi nimeweka nadhiri kwa (Mwenyezi 
Mungu) Mwingi wa rehema ya kufunga, kwa hivyo 
leo sitasema na mtu’.” 

27. Akenda naye kwa jamaa zake amembeba. 
Wakasema: “Ewe Mariamu! Hakika umeleta kitu 
cha (umefanya jambo la) ajabu! (Umezaa bila ya 
kuolewa ndoa ya Sharia!)” 

28. “Ewe dada yake Haruni! Baba yako 
hakuwa mtu mbaya wala mama yako hakuwa 
hasharati!” 

29. (Mariamu) akawaashiria kwake (yule mtoto 
wamuulize yeye). Wakasema: “Tuzungumzeje na 
aliye bado mtoto kitandani?” 

24. Mwenyezi Mungu Anamtulea Martamu maji mahali pasipokuwa na maji ili kumtia nguvu moyo wake. 

28. Wazee wake Bibi Mariamu wanamlarumu Mariamu na wanamwambia, “Ulijitia katika njta ya Mungu 
ukidai kuwa mfuasi wa Nabii Haruni basi uwapi sasa utawa wako ambao ulirithi kwa Haruni?” Walidhant kuwa 
amemzaa mwanawe huyo kwa njia ya haramu. Basi vile kusema: “Ewe dada yake Haruni” yaani Ewe 
unayemshabihi Nabii Haruni! 

29. Tazama uptnduzi wao katika hii Aya waliyoifanya kuwa ya 30 Man Kaana Fil Mahdi = Mtoto wa 
mikononi aliye katika mlezi. Wao wanasema:- “Mayahudi wanakataa hata kuzungumza na Nabii Isa, na 
wanasema atajuaje habari hizi naye ni mtoto wa juzi juzi.” Tazama wanavyoikimbia miujiza aliyoitaja Mwenyezi 
Mungu katika Qurani. Mwenyezi Mungu anasema kuwa Nabii Isa amesema saa ile ile aliyozaliwa — kama ilivyo 
katika Aya ya 24-6 ya Sura hii Surat Maryam, na Aya 30-33 za Sura hit hii, na katika Aya ya 46 ya Surat Aaali 
Imran, na katika Aya ya 1 10 ya Surat Maida. Wao wanaipindua tafsiri ya tamko la Mahdi = “mlezi wa kulalia 
mtoto,” wanasema “kijana wa juzi juzi!” Muhali kuwa wanaamini Akhera. Wasingefanya hivi: Kupindua maneno 
ya Mwenyezi Mungu kimachomacho ili wawapoteze viumbe vyake! Na tuliurejeza ukaftri wao huo katika Aya ya 
46 ya Sural Aali Imran. 

JUZUU 16 


MARYAM ( 19 ) 


OALA ALAM 


30. (Yule mtoto) Akasema: “Hakika mimi ni 
mja wa Mwenyezi Mungu, Amenipa Kitabu na 
Amenifanya Nabii ” 

31. “Na Amenifanya mbarikiwa popote nilipo. 
Na Ameniusia Sala na Zaka maadamu ni hai.” 

32. “Na (ameniusia) kumfanyia mema mama 
yangu: Wala hakunifanya niwe jeuri, muovu.” 

33. “Na amani iko juu yangu siku niliyozaliwa 
na siku nitakayokufa na siku nitakayofufuliwa kuwa 
hai.” 

34. Huyu ndiye Isa Bin Mariamu. (Hii) ndiyo 
kauli ya haki ambayo (Wakristo) wanaifanyia shaka. 

35. Haiwi kwa Mwenyezi Mungu kufanya 
mtoto; Ameta-kasika. Anapolitaka jambo basi 
huliambia tu kuwaj nalo likawa. 

36. Na hakika Mwenyezi Mungu Ni Mola 
wangu na Moia wenu. Basi Muabuduni. Hii ni njia 
iliyonyoka. 

37. Lakini makundi (ya hao waovu) 
yaiihitalifiana wao kwa wao. Basi adhabu kali 
itawathubutikia wale waliokufuru; kwa kuhudhuria 
Siku hiyo iliyo kuu. 

38. Watasikia na wataona vizuri vilioje Siku 
watakayotujia. Lakini madhalimu sasa wamo katika 
upotofu (upotevu) ulio dhahiri. 

39. Na uwaonye siku ya majuto wakati amri (ya 
kuingia Peponi na Motom) itakapokatwa. Nao (hapa 
duniani) wamo katika ghafla waia hawaamini. 

40. Bila shaka Sisi Tutairithi ardhi na walio juu 
yake. Na Kwetu watarejeshwa (wote). 

41. Na mtaje Ibrahimu katika Kitabu (hiki). 
Bila shaka yeye aiikuwa mkweli sana, Nabii. 

31-33. Na makadiyaru kauka Aya hizi walizozifanya m za 32 na 34 wanakaiaa tena kupelekwa Nabii Isa 
mbinguni au kurejea mwisho wa ulimwengu. Wanasema anatoa Zakaa huko? Tunasema kuwa Uhai uiiotajwa hapa 
ni Uhai (a) aliokuwa nao duniani kabla ya kwenda mbinguni na Uhai (b) atakaouiumia tena baada ya kurejea 
ulimwcnguni. Na haya tumeyasema tangu katika marejezo ya Aya ya 56 ya Surai Aali Imran na katika Aya ya 
117 ya Suratul Maida, na katika Aya ya 60 ya Suratul An-Am. 

41-47. Haya ni kuonyesha kuwa mtu hakatazwi kumuonya — kwa hishima — hata baba yake na mama 
yake, seuze wengineoi bali hao ndio wa kuwaamrisha mwanzo mema na kuwakataza mabaya. Lakini uwasemeshe 
wao na wengineo — na wao ndio zaidi kabisa — kwa hishima na adabu. Neno zuri humtoa nyoka pangoni, seuze 
binadamu ujingam. Lakini btnadamu wengine hata upole gani hauwavuti; kama huyu baba yake Nabii Ibrahimu 
au m ami yake st baba yake. Basi ukitosikilizwa na hao wazee wako au wengineo ustvunjike moyo. Unamuona 
Nabii Ibraiumu alivyovunjwa hapa, na )uu ya hivi akajibu mema tu. 

42. (Wakumbushe) alipomwambia baba yake: 
“Ewe baba yangu! Kwa nini unaabudu visivyosikia 
na visivyoona na visivyokufaa chochote?” 

43. “Ewe baba yangu! Kwa yakini imenijia 
ilimu isiyokujia. Basi nifuate nitakuongoza njia iliyo 
sawa.” 




44. “Ewe baba yangu! Usimuabudu Shetani, 
hakika Shetani ni mwenye kumuasi (Mwenyezi 
Mungu) Mwingi wa rehema. ,, 

45- “Ewe baba yangu! Hakika naogopa 
kukupata adhabu inayotoka kwa Mwingi wa rehema 
(Mwenyezi Mungu), (ukifanya hivyo) utakuwa 
mwenziwe Shetani. ,, 

46. Akasema (Yule baba yake) “Je! unaichukia 
miungu yangu, ewe Ibrahimu? Kama huachi (haya 
unayoyasema) lazima nitakupiga iiiawe. Na 
niondokelee mbaii, kwa muda mchache (huu). ,> 

47. (Ibrahimu) akasema: “Amani iwe juu yako! 
Nitakuombea msamaha kwa Mola wangu, bila shaka 
Yeye ananihurumia sana.” 




48. “Na mimi nakuondokeeni (na kujiepusha) 
na mnayoyaabudu kinyume cha Mwenyezi Mungu. 
Na nitamuomba Mola wangu: hakika sitakuwa 
mwenye kukhibu (kukosa ninalolitaka) kwa 
kumuomba Mola wangu.” 

49. Basi alipojitenga nao (na akajitenga) na yale 
waliyokuwa wanayaabudu kinyume cha Mwenyezi 
Mungu, Tulimpa Is-haka na Yaakubu, na kila 
mmoja tukamfanya Nabii. 

50. Na Tukawapa rehema Zetu na 
Tukawafanyia sifa za kweli tukufu (za kusifiwa na 
viumbe). 

51. Na mtaje Musa katika Kitabu (hiki); hakika 
yeye alikuwa ni mwenye kuchaguliwa (na Mwenyezi 
Mungu), na alikuwa Mtume, Nabii. 

52. Na tulimscmeza upande wa kuume (kulia) 
wa mlima (huo mtakatifu) na Tukamsogeza " v ' '' 

kuzungumza nasi kwa siri. 


Na kuwaamrisha miu barabara watu wakc ni jambo linalompclekea mtu kupendwa sana na Mwcnyezi Mungu 
kama ilivyo kauka Aya ya 55 ya Sura hii na nyingmezo. 

48. Alitengana nao na akahamia nchi ya Shamu. Na alikaa Misri vile vile na alikaa Hijazi (Makka). 

51. Rasuul maana yake ni mjumbe. Na Nabii maana yake ni mwenye kutoa habari za siri kutokana na 
Mwenyezt Mungu. Kwa hivyo kila Rasuul lazima awe ni Nabii, wala si lazima kila Nabii kuwa ni Rasuul. 


39S 



JUZUU 16 


MARYAM (19) 


QALA ALAM 


53. Nasi kwa rehema zetu Tukampa (Musa), 
nduguye, Haruni, awe Mtume (kama yeye). 

54. Na mtaje katika Kitabu (hiki) Ismaili. Bila 
shaka yeye alikuwa mkweli wa ahadi, na alikuwa 
Mtume, Nabii 

55. Na alikuwa akiwaamrisha watu wake Sala 
na Zaka na alikuwa mridhiwa mbele ya Mola wake. 

56. Na mtaje Idris katika Kitabu (hiki). Bila 
shaka yeye alikuwa mkweli sana na Nabii 

57. Na Tulimuinua daraja ya juu kabisa. 

58. Hao ndio aliowaneemesha Mwenyezi 
Mungu, miongoni mwa Manabii, katika kizazi cha 
Adamu, na katika (kizazi cha) wale Tuliowachukua 
pamoja na Nuhu (jahazini), na katika kizazi cha 
Ibrahimu na Israiii, na katika wale Tuliowaongoza na 
Tukawachagua. Wanaposomewa Aya za Rahmani 
huanguka kusujudu na kulia. 

59. Lakini wakaandamia baada yao chipukizi 
mbaya (watoto wabaya). Wakapuza Sala na 
wakafuata matamanio mabaya; kwa hivyo 
watakutana na adhabu kali 

60. Isipokuwa wakitubu na kudumu kuamini na 
kufanya yaliyo mema. Hao wataingia Peponi wala 
hawatadhulumiwa chochote 

61. Pepo za milele ambazo (Mwenyezi Mungu) 
Mwingi wa rehema amewaahidi waja wake katika siri 
(yake). Bila shaka ahadi Yake ni yenye kuja. 

62. Hawatasikia humo upuzi ila (maneno ya) 
salama; na watapata humo riziki yao asubuhi na 
jioni. 

63. Hiyo ndiyo Pepo tutakayowarithisha katika 
waja Wetu wale ambao ni wachaji Mungu. 



64. (Mtume alimtaka Jibrili awe anamjia mara 
kwa mara basi akamwambia): “Wala hatuteremki ila 
kwa amri ya Mola wako. Anayo (anayajua) yaliyoko 
mbele yetu na yaliyoko nyuma yetu na yaliyomo 
katikati ya hayo. Na Mola wako si mwenye 
kusahau.” 

56 Huyu ni kattka Mttume w> zamaru kabisa na alikuwa Mtsri. Na baada ya Nabti Adamu hapana Mtumc 
wa zamani kabtsa aliyetajwa katika Qurani kultko yeye. Bast yeye ndtye wa pili kattka hao Mttume hbirtnt na Tano 
waliotajwa habari yao kaiika Quram 

Na hicho kisa anachonasibishiwa — cha urafiki wake na Malaika wa |ua, haia akamfikisha koie huko 
alikomfikisha, hata akamfikisha Peponi akakataa kutoka, na yuko huko mpaka leo — si maneno yabyo sahihi. 

65. Mola wa mbingu na ardhi na vilivyo baina 
yake. Basi muabudu yeye tu na udumu katika ibada 
Yake. Je, unamjua (mwingine) mwenye jina lake 
(Mwenyezi Mungu, aliye kama yeye)? 

66. Na (baadhi ya) wanaadamu husema: “Je! 
Nitakapokuwa nimekufa, kweli nitafufuliwa kuwa 
hai (mara ya pih)?** 

67. Je! Mwanadamu hakumbuki ya kwamba 
Tulimuumba kabla (ya hali yake hii), hali hakuwa 
chochote? 

68. Basi naapa kwa Mola wako kwa yakini 
Tutawakusanya wao pamoja na mashetani; kisha 
tutawahudhurisha pembezoni mwa Jahanamu, 
wapige magoti (hapo). 

69. Kisha kwa yakini Tutawatoa, katika kila 
taifa, wale miongoni mwao waliomuasi zaidi 
(Mwenyezi Mungu) Mwingi wa rehema. 

70. Tena hakika Sisi Tunawafahamu sana 
wanaostahili (wanaostahiki) zaidi kuunguzwa humo. 

71. Wala hakuna yoyote katika nyinyi ila ni 
mwenye kuifikia (hiyo Jahanamu). Ni wajibu wa 
Mola wako uliokwishahukumiwa. 

72. Kisha Tutawaokoa wale wamchao 
(Mungu); na Tutawaacha madhalimu humo 
wamepiga magoti. 

73. Na wanaposomewa Aya Zetu zilizo wazi, 
husema wale waliokufuru kuwaambia walioamini 
“Lipi katika makundi mawili (haya, sisi na nyinyi) 
lina makao mema (hata Akhera) na lenye watu walio 
watukufu? (sisi mnaotwita makafiri au nyinyi 
mnojiita Waislamu)?” 

74 - Na karne ngapi Tumeziangamiza kabla yao 
(hawa wa sasa). (Kame) zilizokuwa na mapambo 
mazuri zaidi na mandhari nzuri (pia) zaidi? 

75. Sema: “Walio katika ‘upotofu, (upotevu) 
basi (Mwenyezi Mungu) Mwingi wa rehema. 
Atawazidishia muda mpaka wayaone waliyoonywa — 
ima ni adhabu au ni saa ile (ya Kiama). Hapo ndipo 
watajua ni nani mwenye makao mabaya na mwenye 
askari dhaifu. 

71. Wanaokwcnda Peponi na wanaokwenda Motoni, wote wanapita njia moja. Khalafu wa Motoni 
wanaanguka huko, na wa Peponi wanaendelea na njia yao ya kuwafikisha Peponi. 

71-72. Katika hizi Aya walizozifanya za 72 na 73 wametia maneno ya mpotezt wao na jina la kitabu chake. 
73,74. Haya ndiyo hayo yanayotaiwa kila siku: kuwa Mwenyezi Mungu hatazami mali, anatazama amali 
(Vitendo). 


76. Haya viie vile ndiyo yanayotajwa kila siku- kuwa wanaokubali kuongoka ndio anawaongoza Mwenyezi 
Mungu — siyo anafanya mambo yake ovyo tu. 

76. Na Mwenyezi Mungu Huwazidishia 
uwongofu wale walioongoka. Na vitendo vizuri 
vibakiavyo (thawabu zake) ni bora katika malipo 
mbele ya Mola wako na bora katika matokeo (yake)” 

77. Je! Umemuona yule aliyezikanusha Aya 
Zetu na akasema: “Kwa hakika nitapewa (huko 
Akhera) mali na watoto (kama nilivyopewa hapa).” 

78. Je! Amepata habari za ghaibu au 
amechukua ahadi kwa (Mwenyezi Mungu) Mwingi 
wa rehema (juu ya haya)? 

79. Siyo! Hakika Tunaandika anayoyasema, na 
Tutamzidishia muda (mkubwa) katika adhabu 

80. Na Tutamnthi anayoyasema, (hayo mali na 
watoto); na atatujia peke yake! 

81. Na walifanya waungu wengine badala ya 
Mwenyezi Mungu ili wawe wenye kuwatia nguvu 
(kuwasaidia) 

82. Wapi! Watakanusha ibada yao na 
watakuwa makhasimu zao. 

83. Je! Huoni ya kwamba Tumewatuma 
mashetani juu ya makaflri, wanaowachochea 
(kufanya mabaya)? 

84. Basi usiwafanyie haraka (hao makafiri 
kutaka waadhibiwe). Tunawahisabia idadi ya siku 
zao. (Ikifika tu tutawaadhibu) 

85. (Wakumbushe) Siku Tutakayowakusanya 
wachaji (Mungu) kuwapeleka kwa Mwingi wa 
rehema kuwa ni wageni (wake). 

86. Na Tutawachunga waovu (kuwapeleka) 
katika Jahanamu, hali ya kuwa wana kiu kubwa. 

87. (Viumbe) Hawatakuwa na mamlaka ya 
kufanya uombezi (kuwaombea wenzao) ila wale 
walioshika ahadi kwa (Mwenyezi Mungu) Mwingi 
wa rehema. 

88. Na (makafiri) husema: “(Mwenye?i 

Mungn) Mwingi wa rehema amejifanyia mtoto.” 

89. Bila shaka mumeleta jambo lichukizalo 
kabisa (kwa kusema hivyo) 

90. Zinakaribia mbingu kutatuka kwa (tamko) 
hilo na ardhi kupasuka na milima kuanguka 
(ikakatika) vipandevipande 

91. Kwa kule kudai kuwa (Mwenyezi Mungu) 
Mwingi wa rehema ana mtoto. 

92. Wala haiwi kwa (Mwenyezi Mungu) 
Mwingi wa rehema kuwa na mtoto. 

93. Hakuna yoyote aliyomo mbinguni na 
ardhini ila atafika kwa (Mwenyezi Mungu), Mwingi 
wa rehema hali ya kuwa ni mtumwa (wake). 

94. Amewadhibiti na Amewahisabu sawasawa. 

95. Na kila mmoja katika wao atamjia 
(Mwenyezi Mungu) siku ya Kiama peke yake. 

96. Hakika wale walioamini na kufanya vitendo 
vizuri (Mwenyezi Mungu) Mwingi wa rehema 
atawafanyia mapenzi. 

97. Na hakika tumeisahilisha ,(Qurani) kwa 
lugha yako (ya Kiarabu) ili uwabashirie kwayo 
wanaomcha (Mungu) na uwaonye kwayo watu 
wanaogombana (wasiokubali haya). 

98. Na karne ngapi tuliziangamiza kabla yao 
(hawa makafiri wa sasa). Je! Unawaona hata mmoja 
katika wao au unasikia hata mchakato wao? 

11. Basi alipofika akaitwa: “Ewe Musa!” 

12. “Bila shaka Mimi ndiye Mola wako. Basi 
vua viatu vyako. Hakika wewe uko katika bonde 
takatifu la Tuwa.” 





13. “Nami Nimekuchagua (kuwa Mtume). Basi 
yasikilize unayoletewa (yanayofunuliwa kwako) 
Wahyi.” 

14. “Kwa yakini Mimi ndiye Mwenyezi 
Mungu, Hakuna aabudiwaye kwa haki ila Mimi, 
Basi niabudu na usimamishe Sala kwa kunitaja.” 






15. “Bila shaka Kiama kitakuja. Nataka kusudi 
kukiftcha (nisiseme lini kitakuja) ili kila nafsi ilipwe 
kwa yale iliyoyafanya.” 

16. Basi wasikuzuie na (kuyaamini) hayo wale 
wasioyaamini na wafuatao matamanio ya nafsi zao. 
Usije ukaangamia. 

17. Na ni nini hicho kilichomo mkononi 
mwako wa kuume (kulia), ewe Musa? 

18. (Musa) Akasema: “Hii ni fimbo yangu, 
ninaiegemea na ninaangushia (ninapukutishia) majani 
kwa ajili ya wanyama wangu. Tena ninatumia kwa 
matumizi mengine.” 

19. Mungu akasema: “Itupe, ewe Musa.V 

20. Akaitupa. Mara ikawa nyoka anayekwenda 
mbio. 




21. (Mungu) Akasema: "Ikamate wala 

usiogope, sasa hivi Tutairudisha hali yake ya 
kwanza.” 




22. “Na uambatishe mkono wako katika kwapa 
yako; utatoka mweupe sana pasipo ubaya wowote. 
(Twaa na huu kuwa) muujiza mwengine.” 

23. “Ili Tukuonyeshe miujiza yetu (mingine) 
mikubwa mikubwa.” 

24. “Nenda kwa Firauni. Bila shaka yeye 
amepindukia mipaka.” 

wakazifasiri kindoto. Wila sivyo alivyosema Mwenyewe Mwenyezi Mungu waU Mtume wake wala Masahaba zake 
waU Matabiina waU Maimamu waU . . . Sio mambo ya ndoto haya. Basi kuyasema kuwa ndoto ni ukafiri. 
Wanafanya haya ili kukimbia miujiza kwani hawakubali kuwa kuna miujiza, hata hiyo aliyoitaja Mwenyewe 
Mwenyezi Mungu. Na huu muujiza wa kugeuka nyoka flmbo ya Nabii Musa waliupotoa kwa namna cyingine 
katika Aya ya 107 ya Suratul Aaraf; na sasa wanaupotoa kwa namna nyingine. Tazama tulivyowarejeza. 

25. (Musa) Akasema: “Ewe Mola wangu! 
Nipanulie, (nikunjulie) kifua changu (niweze 
kustahamili balaa zitakazonifika) ” 

26. “Na Unifanyie sahali kazi yangu (hii 
uliyonipa) ” 

27. “Na Ufungue fundo lililo katika ulimi 
wangu ” 

28. “Wapate kufahamu maneno yangu 
(nitakayowaambia). ” 

29. “Na Unifanyie waziri, (msaidizi) katika 
jamaa zangu — ” 

30. “Ndugu yangu Haruni (mfanye awe ndiye 
waziri wangu) ” 

3 x . “Nitie nguvu kwa (ndugu yangu) huyu ” 

32. “Na umshirikishe katika kazi yangu (hii) ” 

33- “IH Tukutukuze sana ” 

34 - “Na tukutaje kwa wingi.” 

35. “Hakika Wewe Unatuona.” 

36. (Mungu) Akasema: “Hakika umepewa 
maombi yako (yote haya uliyoyataka), ewe Musa! 

37. “Na hakika Tulikufanyia ihisani mara 
nyingine (nyingi; kama vile)”: 





U &JU 


©J>> 


- 1 0 j» 




MJ 


38. Tulipomfunulia mama yako yaUyofunuUwa 
(kwake. TuUmfahamisha kufanya haya): — 

39 . Ya kwamba mtie (mwanao, ambaye ndiye 
wewe Musa) sandukuni, kisha Utie mtoni, na mto 
utamtupa ufukoni ili amchukue adui Yangu na adui 
yake (amlee kwa uzuri. Naye ni Firauni). Na 
nimekutiUa mapenzi yanayotokana kwangu (iU 
upendwe na watu wote), na ili ulelewe machoni 
mwangu (nimekurejesha kwa mama yako). 

40. (Kumbuka) dada yako alipokwenda (kwa 
watu wake Firauni) na akasema: “Je! NikujuUsheni 
mtu wa (kuweza) kumlea?” Na Tukakurudisha kwa 
mama yako Ui macho yake yaburudike wala 
asihuzunike. Na uUmuua mtu na Tukakuokoa katika 
huzuni na Tukakujaribu kwa majaribio mengi. Na 
ukakaa myaka mingi pamoja na watu wa Madyan 
kisha umekuja (hapa) kama ilivyokadiriwa, ewe 
Musa. 

41. Na Nimekuchagua kwa ajiU Yangu, (Uwe 
Mtume wangu). 

42. “Nenda wewe na ndugu yako pamoja na 
Hoja Zangu wala msichoke (msiache) 
kunikumbuka.” 

43. “Nendeni kwa Firauni, bila shaka 
amepindukia mipaka.” 

44. “Kamwambieni maneno laini hwenda 
atashika mauidha au ataogopa.” 

45. Wakasema: “Ewe Mola wetu! Hakika sisi 
tunaogopa asije akapindukia mpaka juu yetu au 
kututakabaria.” 

46. (Mungu) Akasema: “Msiogope, bila shaka 
Mimi ni pamoja nanyi: Nasikia na naona.” 

47. “Basi mwendeeni na mwambieni: Kwa 
yakini sisi ni Mitume wa Mola wako. Basi waachie 
wana wa Israili watoke pamoja nasi na usiwaadhibu. 
Hakika Tumekuletea Ishara zitokazo kwa Mola 
wako. Na amani itakuwa juu ya wale wanaofuata 
uwongofu.” 

48. “Hakika tumeletewa Wahyi (tumefunuliwa) 
ya kwamba adhabu itawasibu wale 
wanaoyakadhibisha (hayo) na kuyapa mgongo.” 






49. (Firauni) akasema: “Mola wenu ni nani, 
ewe Musa?” 

50. (Musa) Akasema: “Mola wetu ni Yule 
Aliyekipa kila kitu umbo lake kisha akakiongoza 
(kufuata kinachowafiki umbo lake hilo).” 




51. Akasema: “Nini hali ya karne za kwanza 
(zilizopita kabla hukuja?)” 

52. Akasema: “Ilimu yake iko kwa Mola 
wangu katika Kitabu (chake kilichokusanya kila 
kitu). Mola wangu hapotei wala hasahau.” 

53. “Ambaye Amekufanyieni ardhi kuwa 
tandiko na Akakuwekeeni humo njia, na 
Akayateremsha maji kutoka mawinguni.” Na kwa 
hayo Tukaotesha namna za mimea mbalimbali. 

54. Kuleni na walisheni wanyama wenu. Bila 
shaka katika hayo zimo Ishara kwa wenye akili. 






55. Katika hii (ardhi) Tumekuumbeni, na 
humo Tutakurudisheni, na kutoka humo 
Tutakutoeni mara nvingine (muwe hai tena). 



44 . Aya hii inatufundisha siasa nzuri ya kuwapa watu mauidha, nayo m kutumia upole. Upolc na maneno 
laini humvuta asiyetaka kusikiliza, akasikiliza. Na labda sababu ya Mwenyezi Mungu kumpa Nabii Musa wasiya 
huu, ni kumjua iie tabia yake ya ukali. 

56. Na hakika Tulimuonyesha (Firauni) Ishara 
Zetu zote. Lakini alikadhibisha na akakataa. 

57. Akasema: "Umetujia kututoa katika nchi 
yetu kwa uchawi wako, ewe Musa?” 

58. “Basi sisi tutakuietea uchawi mithali ya 
huo, (kama huo). Basi fanya ahadi (ya mkutano) 
baina yetu na yako ambayo tusiivunje sisi wala 
wewe; (tukutane katika) mahali patakapokuwa 
sawa.” 

59. (Musa) akasema: “Miadi yenu ni siku ya 
mapambo (siku ya sikukuu), na watu wakusanywe 
asubuhi.” 

60. Basi Firauni akarudi na akatengeneza hila 
yake, kisha akaja (na wachawi wake). 

61. Musa akawambia: “Ole wenu! (Adhabu 
itakuthubutikieni). Msizue uwongo juu ya Mwenyezi 
Mungu, asije Akakufuteni, (akakuangamizeni) kwa 
adhabu. Na hatengenekewi anayezua uwongo.” 

6 2 . Basi (wale wachawi) wakazozana kwa shauri 
yao baina yao na wakashauriana kwa siri. 

63. Wakasema (katika minong’ono yao hiyo); 
“Hakika watu hawa (wawili) ni wachawi, wanataka 
kukutoeni katika nchi yenu kwa uchawi wao, na 
wanataka kuondoa sera (dasturi) yenu iliyo bora 
kabisa.” 

64. “Kwa hivyo kusanyeni hila zenu (zote), 
kisha mfike (kwao) kwa kujipanga safu, na kwa 
yakini atafuzu (kweli kweli) leo atakayeshinda.” 

65. Wakasema: “Ewe Musa! Je! Utatupa wewe 
(kwanza uchawi wako) au tutakuwa sisi wa kwanza 
kutupa?” 

66 . (Musa) akasema: “Bali tupeni (nyinyi 
kwanza)!” Tahamaki kamba zao na fimbo zao 
zikaonekana mbele yake (Musa) kwa uchawi wao, 
zinakwenda mbio mbio. 

57 Watu wasiokubali haki, wakishindwa kwa hoja, hujaribu kuhanbu akili za watu kwa propaganda kama 
hii. 

6 1 Katika maelezo ya Aya hii waliyoifanya kuwa ni ya 62 wametia maneno haya: . . . “azuaye uwongo juu 
ya Mungu hawezi kamwe kufanikiwa.” Wametia haya ili kuwadanganyia watu kuwa mbona mtu wao alifanikiwa 
katika kutangaza uwongo wake juu ya Mungu? Basi tunawaambia: — “Na Firauni pta alifanikiwa chungu ya 
myaka juu ya uwongo wake wa kumsingizia Mungu. Na Namrud pia na waongo wengineo, kama kina Bahaul Lah 
na Babul Lah. Kisha wote hao wakafa vibaya — Suul Khaauma, kama yeye pia.” 

67. Basi Musa akatia (akaona) khofu katika 
nafsi yake. 

68. Tukasema: “Usiogope! Hakika wewe ndiye 
utakayekuwa mwenye kushinda.” 

69. “Na kitupe kilicho katika mkono wako wa 

kuume (kulia): kitavimeza walivyovitengeneza. 

Hakika wao wametengeneza hila za mchawi tu, wala 
mchawi hafaulu, (hafuzu) popote afikapo.” 

70. Basi wachawi wakaangushwa 

(wakapinduliwa chini) wanasujudu, na kusema: 
“Tumemuamini Mola wa Haruni na Musa.” 

71. (Firauni) akasema. “Oh! Mnamuamini 
kabla sijakupeni ruhusa! Bila shaka yeye ndiye 
mkubwa wenu aliyekufunzeni uchawi. Kwa hivyo 
nitakukateni mikono yenu na miguu yenu kwa 
kutafautisha: (mkono wa kulia na mguu wa kushoto 
na mkono wa kushoto na mguu wa kulia). Na 
nitakusulubuni, (nitakuwambeni) katika mashina ya 
mitende, na bUa shaka mtajua (wakati huo) ni nani 
katika sisi (mimi au Mungu wake Musa) aliye mkali 
wa kuadhibu na kuiendesha, (kuiendeleza adhabu 
yake).” 

72. Wakasema: “Hatutakukhitari wewe kuliko 
zile Ishara waziwazi (za haki) zilizotujia. Tunaapa 
kwa Yule Aliyetuumba (hatutakuhitari wewe). Basi 
fanya unavyotaka kufanya. Wewe unaweza kutoa 
hukumu inayohusiana na maisha haya ya dunia tu.” 

73. “Kwa yakini tumemuamini Mola wetu ili 
Atusamehe makosa yetu na uchawi ule 
uliotushurutiza (kuufanya). Na Mwenyezi Mungu 
ndiye Bora na wa kudumu, (siyo wewe).” 

74. Hakika atakayekuja kwa Mola wake, hali ya 
kuwa mkosa, basi kwa yakini atapata moto wa 
Jahanamu; hatakufa humo wala hataishi (maisha 
mazuri). 

75. Na atakayemjia, hali ya kuwa Mwislamu 
aliyefanya vitendo vizuri, basi hao ndio watakaopata 
vyeo vya juu (huko) 

67. Hofu ya Nabii Musa Uikuwa ni kuchelea kuwa wajinga hawataweza kupambanua baina ya uchawi .ia 
miujiza. Na mpaka leo utawakuta wajinga hawawezi kupambanua baina ya karama na uchawi au hita. 

71. Anajitia pambani makusudi. Anajua yakini huyu Firauni kuwa wale wachawi hawakujifundisha uchawi 
kwa Nabii Musa. Wachawi hao wameshtahiri (wametangaa) kwa uchawi wao kabla ya kuja Nabii Musa na Utume 
wake. 

76. Mabustani ya milele yapitayo mito mbele 
yake, wakae humo daima. Na hayo ni malipo ya 
(kila) mwenye kujitakasa. 

77. Na hakika tuiimpelekea Wahyi, 
(Tulimfunulia) Musa kwamba wapeleke usiku waja 
Wangu (hawa Bani Israili, uwatoe Misri). Na 
ukawafanyie njia kavu baharini; usiogope 
kukamatwa wal? usiogope iolote. 

78. Firauni akawafuata pamoja na majeshi 
yake. Basi kiiiwafudikiza humo baharini 
kilichowafudikiza. 

79. Na Firauni akawapoteza watu wake waia 
hakuwaongoa. 

80. Enyi wana wa Israili! Hakika Tulikuokoeni 
na adui yenu na Tukakuahidini (mje) upande wa 
kuume, (kulia) wa miima huo (ili tukupeni sharia na 
mengineyo) Na Tukakuteremshieni Manna na 
Salwa. 

8 1 . Kuleni katika vitu vizuri hivyo 
Tulivyokuruzukuni wala msiiruke mipaka katika 
hayo, isije ikakushukieni ghadhabu Yangu. Na 
inayemshukia ghadhabu Yangu ameangamia huyo. 

82. Na hakika Mimi ni Mwenye kusamehe sana 
kwa anayetubia na kuamini na kutenda niema, tena 
akashika uwongofu (barabara). 

83. Na nini kilichokutia haraka (ya kuja hapa) 
ukawaacha watu wako, ewe Musa? 

84. Akasema: “Wako nyuma yangu 

wananifuata; na nimefanya haraka kukujia, Mola 
wangu, ili uzidi kunipa radni (zako).” 

85. (Mungu) Akasema: “Tumewatia mtihanini 
watu wako baada yako; na Saamiriy amewapoteza.” 

86. Musa akarudi kwa watu wake kwa 
ghadhabu (na) kusikitika. Akasema: “Enyi watu 
wangu! Je, Mola wenu Hakukuahidini ahadi nzuri? 

80. Tumekwishataja Manna na Salwa katika Aya ya Suratil Baqarah Tulisema kuwa Manna ni kama asali, 
ilikuwa inachururika katika miti, na Salwa ni ndege anayeshabihiana na Tomboro, (Kware), (huyu ndege mashhurt 
tunayemjua). 

83. Nabii Musa ahtoka kwenda kupokea kitabu cha Taurati na akawaambia wale wafuasi wake wamfuatie. 
Kiasi cha kuondoka tu Nabii Musa, mara mtu mmoja anayeitwa Saamiriy aliwapoteza katika ibada ya kuabudu 
ndama wa ng’ombe — ibada ya watu wa Misri. Aliwaambia watoe vyombo vyao vya dhahabu viyayushwe vifanywe 
ng’ombe huyo. Vikayayushwa na akawafanyia sanamu wa ndama. Alimfanya kwa namna ambayo ukivuma upepo 
anatoa sauti kama ya ng’ombe. Basi akawaambia “Huyu ndiye Mola wenu, Musa amekwenda kumtafuta bure, 
naye yuko hapa.” Nabii Haruni aliwakataza sana kusadiki hayo iakini hawakumsikia. 

Je, umekuwa mrefu kwenu (muda wa) ahadi hiyo 
(mnaona haitimizwi) au mumetaka ikushukieni 
ghadhabu kutoka kwa Mola wenu; na kwa hivyo 
mumevunja ahadi yangu?” 

87. Wakasema: “Sisi hatukuvunja ahadi yako 
kwa khiyari yetu walakini tulibebeshwa mizigo ya 
watu; (vyombo vya dhahabu tulivyoviazima kwa 
wanawake wa Kimisri); tukaitupa (motoni, 
ikayayuka ikaundwa mungu).” Na namna vivi hivi 
alitia Saamiriy (sehemu yake) 

88. Na akawatolea (akawaundia katika 
myayusho huwo) ndama, kiwiliwili kamili 
kinacholia. Na wakasema: “Huyu ndiye mungu 
wenu na mungu wa Musa. Lakini (Musa) amesahau, 
(amekwenda kumtafuta majabalini).” 

89. Je! Hawakuona yakuwa (ndama huyo) 
hawarudishii neno wala hawamilikii kuwadhuru wala 
kuwanufaisha? 

90. Na Haruni aliwaambia zamani (akasema): 
“Enyi watu wangu! Hakika nyinyi mumefitinishwa 
tu kwa (kitu) hiki. Na kwa yakini Mola wenu ni yule 
Mungu Mwenye kurehemu. Basi nifuateni na tiini 
amri yangu (muache kuabudu mungu huyu).” 

91. Wakasema: “Hatutaacha kabisa 

kumuabudu mpaka Musa arejee kwetu, (aturudie).” 

92. (Musa aliporejea) alisema: “Haruni! Ni 
nini kilichokuzuia (usinifuate) ulipowaona 
wamepotea.” 

93. “(Kilichokuzuia) usinifuate Je! Umeasi 
amri yangu?” 

94. Akasema; “Ewe mwana wa mama yangu! 

Usinishike ndevu zangu (kuzivuta), wala kichwa 
changu (kukikokota kwa ghadhabu). Kwa hakika 
mimi naiiogopa (kuondoka na baadhi nikawaacha 
baadhi) usijesema: ‘Umewafarikisha wana wa 

Israili, na hukungojea kauii yangu’.” 

95. (Musa) akasema: “Ewe Samiriy! Uikuwaje 
hata ukafanya hivi?” 

96. Akasema: “Niliona wasiyoyaona na 

nikashika sehemu chache ya mwendo wa Mtume. 
Kisha nikautupa: Na hivi ndivyo ilivyonielekeza 
nafsi yangu.” 

89. Kaiika hii Aya waliyoifanya kuwa ni ya 90 wamepachikapachika ili wamthubudshie Utume mtu wao. 
Tumekwisha kuubainisha ukafiri huu katika marejezo ya Aya ya 7 ya Suratul Faatiha na Aya ya 4 na ya 1 1 5 za 
Saralul Baqarah. 

96-97. Saamiriy anakubali icuwa, baada ya kufuata mafundisho ya Nabii Musa, aliyatupa akafuata maelekezo 

97. (Musa) akasema: “Basi ondoka, na kwa 
yakini itakuwa kwako katika maisha yako kusema: 
‘Usiniguse}’ na bila shaka una ahadi kwako 
isiyovunjwa (ya Mwenyezi Mungu kukufufua na 
kukulipa). Na mtazame mungu wako uliyeendelea 
kumuabudu, bila shaka tutamuunguza kisha 
tutamzamisha baharini apotee kabisa.” 

98. Hakika Muabudiwa wenu ni Mwenyezi 
Mungu tu, ambaye hakuna aabudiwaye kwa haki ila 
Yeye, Amekienea, (anakijua) kila kitu kwa ilimu 
(yake). 

99- Namna hivi Tunakuhadithia katika habari 
za (mambo) yaliyotangulia. Na bila shaka Tumekupa 
mauidha (makubwa) kutoka Kwetu. 

100. Watakaojitenga nayo, basi kwa yakini 
watabeba siku ya Kiama mizigo (ya madhambi) 

10 1. Wakakae humo (adhabuni) milele. Na ni 
vibaya vilioje kwa (mtu) siku ya Kiama kubeba 
mizigo (hiyo) 

102. Siku itakapopigwa barugumu na 
Tukawakusanya wakosa siku hiyo, hali macho yao 
yatakuwa kibuluu (kwa khofu). 

103. Watanong’onezana wao kwa wao 
(wakisema); “Hamkukaa ulimwenguni ila (siku) 
kumi tu (hivi).” 

104. Sisi Tunajua sana watakayosema, 
watakaposema mabora wao katika mwendo: “Nyinyi 
hamkukaa ila siku moja tu (kwa mkabala wa siku 
nyingi kabisa za huko Motoni).” 


&&&&**$ ( 


r 






105. Na wanakuuliza habari za milima (itakuaje 

siku ya Kiama). Waambie: “Mola wangu 

Ataivunjavunja ” 

106. Na Ataiacha (ardhi yote kama) uwanda 
uliokaa sawa sawa 

107. Hutaona humo mdidimio wala muinuko. 

ya nafsi yake na kujaribu kuwapoteza wenzake. Ndipo Nabii Musa alipompa adabu kama hiyo. Ilikuwa hapo 
zamani mtu akikosa kosa baya kabisa huamrishwa ajitenge na watu; asichanganyike nao wala wao wasichanganyike 
naye. Na anaamrishwa; (1) Avae nguo makhsusi za kuonyesha kuwa katengwa-hachanganyiki na watu na (2) Awe 
akitoa habari kuwa “Msiniguse’; msinikaribie. ” 

105. Tazama ukaflri wao walioufanya katika maelezo ya Aya hii waliyoifanya kuwa ni ya 106. Mwenyezi 
Mungu anataja khabari za Kiama na majabali yatakapolala ikawa ardhi sawa sawa, kama anavyotaja haya katika 
Aya nyingi za Qurani; wao wametia upotezi wao wamesema kuwa muradi wa majabali hapa ni watu watukufu. 

108. Siku hiyo watamfuata muitaji asiye na 
upotofu. Na zitanyenyekea sauti kwa (Mwenyezi 
Mungu) Mwingi wa rehema na hutasikia ila 
mchakato tu wa miguu. 

109. Siku hiyo hautafaa uombezi (wa yoyote) ila 
wa yule Anayemruhusu (Mwenyezi Mungu) Mwingi 
wa rehema na kuiridhia kauti (yake). 

110. (Mwenyezi Mungu) Anajua yaliyo mbele 
yao na yaliyo nyuma yao. Wala wao hawawezi 
kumjua (Mungu) vilivyo. 

111. Na nyuso nyingine zitadhalilika (siku hiyo) 
mbele ya Mwenyezi Mungu aliye wa milele daima, 
anayepitisha mambo yote. Na watakuwa 
wameharibikiwa kila wenye kufanya dhuluma. 

11 2. Na atakayefanya vitendo vizuri, naye ni 
Mwislamu, basi hataogopa kudhulumiwa wala 
kunyimwa (haki yake). 

113. Na'namna hivi Tumeteremsha Qurani kwa 
Kiarabu; na Tumeeleza humo mara kwa mara 
maonyo (ya kila namna) ili wapate kuogopa na iwe 
(kila wakati) inawapa makumbusho (mapya). 

1 1 4. Ametukuka Mwenyezi Mungu. Mfalme wa 
haki. Wala usiifanyie haraka (hii) Qurani (kwa 
kusoma), kabla haujamalizika Wahyi (ufunuo) wake. 
Na (uombe) useme: “Mola wangu, nizidishie 
ilimu.” 

11 5. Na Tulimpa ahadi (Nabii) Adamu zamani, 
lakini alisahau, wala Hatukuona kwake azma kubwa 
(kama za wale Mitume wengine). 

116. Na (kumbukeni) Tulipowambia Malaika, 
“Msujudieni Adamu,” Wakatii isipokuwa Ibilisi, 
alikataa. 

11 7. Tukasema; “Ewe Adamu! Hakika huyu ni 
adui yako na wa mke wako. Basi asikutoeni katika 
Pepo (hii) mtaingia mashakani.” 

ii 8. “Hakika hutakuwa mwenye njaa humo 
wala hutakuwa uchi ” 



119. “Na kwa yakini hutapata kiu humo wala 
hutapata joto.” 




Hawana haya hata chembe katika kupindua muradi wa maneno ya Mwenyezi Mungu, na hali ya kuwa kila mtu 
anaweza kuona dhahin kuwa wanapindua hivi: ila hawamjali Mwenyezi Mungu wala watu. Ama nyuso zao hazina 
haya hata chembe! 

112. Hii ni moja katika zile Aya zinazovunja uwongo unaosemwa ya kuwa mwanaharamu — hata akifanya 
mema — hatalipwa Pepo ya Mwenyezi Mungu, alalipwa pcpo ya Shaddad. Basi itakuwa amepunjwa, 

120. (Lakini) Shetani alimtia wasiwasl, 
(alimchokoachokoa) akamwambia “Ewe Adamu, Je! 
Nikujulishe mti wa umilele na wa ufalme 
usiokoma?” 

121. Basi wakaula wote wawili, na uchi wao 
ukawadhihirikia na wakaanza kujibandika majani ya 
Peponi (humo). Na Adamu akamkosa Mola wake, 
na akapotea kidogo njia. 

122. Kisha Mola wake Akamchagua na 
Akamkubalia toba yake na Akamuongoa. 

123. (Mwenyezi Mungu) Akasema: “Ondokeni 
humu nyote, hali ya kuwa ni maadui nyinyi kwa 
nyinyi; (vizazi vyenu vitakuwa maadui wenyewe kwa 
wenyewe). Na ukikufikieni kutoka Kwangu 
uwongofu, basi atakayeufuata uwongofu Wangu huo 
hatapotea wala hatataabika.” 

124. “Na atakayejiepusha na mawaidha yangu 
(hayo), basi kwa yakini atapata maisha yenye dhiki, 
na siku ya Kiama Tutamfufua hali ya kuwa kipofu.” 

125. Aseme: “Ewe Mola wangu! Mbona 

Umenifufua kipofu, na hali nilikuwa nikiona?” 

126. (Mungu) Atasema: “Ndiyo vivyo hivyo. 
Zilikujia Aya Zetu ukazisahau, (ukazipuza), na 
kadhalika leo utasahauliwa (utapuzwa)” 



127. Na hivi ndivyo Tutakavyomlipa kila apitaye 
kiasi, (anayepindukia mipaka) na asiyeamini Aya za 
Mola wake; na bila shaka adhabu ya akhera ni kaii 
zaidi na iendeleayo sana. 

128. Je! haikuwabainikia tu kama kame ngapi 
Tuliziangamiza kabla yao? Na hawa (makafiri wa 
sasa) wanatembeatembea katika maskani yao, 
(hawaoni alama za kuangamizwa kwao?) Bila shaka 
katika hayo zimo Ishara kwa wenye akili. 

129. Na kama si neno lililotangulia kutoka kwa 
Mola wako na (lau kuwa si huo) muda uliowekwa, 
bila shaka ingefika (sasa hivi) adhabu (ya 
kuangamizwa wabaya hao). 

130. Yavumilie (stahamili kwa haya) 
wayasemayo. Na umtukuze Mola wako pamoja na 
kumsifu kabla halijatoka jua na kabla halijatua, na 
nyakati za usiku pia umtukuze, na katikati ya 
mchana ili upate ya kukuridhisha (siku hiyo ya 
Kiama). 

amedhuluniwa; na Mwenyezi Mungu anayavunja hapa hayo ya kupunjwa wafanyao wenu. 

II 5 > Hapano kitu kima ilimu. Tazama anavyotuhimiza k ukkHaha ilimu yetu, kwani ilimu chache — hm» 
ujinga ni udhia. 

130. Aya hii mauja wajibu wa kusali zik sala tano. Kabia ya kutoka jua ndiyo sala ya Affajiri, Kabla ya 

131. Wala usivikodolee macho yako 
Tulivyowastareheshea baadhi ya watu miongoni 
mwao (hao wabaya). Hivyo ni mapambano ya 
maisha ya dunia tu, ili Tuwafanyie mtihani kwavyo. 
Na riziki ya Mola wako (Akupayo ya halali) ni bora 
mno na iendeleayo. 

132. Na waamrishe watu wako kusali, na 

uendelee mwenyewe kwa hayo. Hatukuombi riziki 
bali Sisi ndio Tunakuruzuku. Na mwisho mwema 
utawathubutikia wamchao Mungu. 

133. Na (makafuri) walisema: “Kwa nini 

hakutuletea Miujiza (tunayoitaka) kutoka kwa Moia 
wake?” Je! Hazikuwajia dalili wazi (za shahada) ziiizomo 
katika Vitabu vya kale? 

134. Na lau kama Tungaliwaangamiza kwa 

adhabu kabla ya kuja huyo (Mtume), wangesema: 
“Ewe Mola wetu! Kwa nini usituletee Mtume 
tukazifuata Aya Zako kabla (sisi) kudhilika hivi na 
kufedheheka?” 

133. Sema: Kila mmoja (katika sisi) anangoja 
(jaza yake). Basi ngojeni, (nasi tunangoja)! Hivi 
karibuni mtajua ni nani mwenye njia iliyo sawa na ni 
nani aliyeongoka. 




kuchwa jua ndio Laasiri Nyakati za usiku ndiyo Maghanbi na Isha, na katikati ya mchana ndiyo Adhuhuri 
133. Vitabu vya kale vyote — Taurati na Injili na vyenginevyo — vimetaja wazi kuja kwa Nabii Muhammad 
(s.a.w.) 

